གལ་ཏེ་དེ་ལྟར་ཕྱིན་ཚེ་རྒྱ་ནག་ལ་ཅི་ཞིག་བྱུང་སྲིད་དམ་ཞེ་ན།རྒྱ་ནག་ནང་གི་ཕྱི་བཙོང་ལ་བརྟེན་པའི་ཚོང་ལས་ཁེ་གཉེར་ཁང་མང་པོ་ཞིག་ལྷག་པར་དུ་ཨ་རིའི་ཚོང་ར་ཁོ་ནར་བརྟེན་པའི་ཚོང་ལས་ཁེ་གཉེར་ཁང་ཚོས་རྣམ་པར་བསྒྱུར་བ་གཏོང་རྒྱུ་དང་ཡང་ན་སྒོ་རྒྱག་རྒྱུར་ཐུག་ཡོད།དེ་ཆུང་ས་དེ་ཡིན།ཆེ་ས་ནས་བཤད་ན།རྒྱ་ནག་ནི་ཕྱི་འཚོང་ལ་བརྟེན་པའི་རྒྱལ་ཁབ་ཅིག་ཡིན་པས།གལ་ཏེ་ཨ་རིའི་སྒོ་ཁྲལ་སྤར་བར་རྐྱེན་བྱས་ནས་རྒྱ་ནག་ནང་དཔལ་འབྱོར་ཉམས་ཆག་གི་ཉེན་ཁ་བྱུང་མི་སྲིད་པ་མིན་སྟབས།གལ་སྲིད་དཔལ་འབྱོར་ལ་ཆག་སྒོ་ཞིག་བྱུང་ཚེ་མི་མངོན་པའི་གནད་དོན་མང་པོ་གཅིག་རྗེས་གཉིས་མཐུད་ཀྱིས་བྱུང་སྲིད་ན།དེ་དུས་རྒྱ་ནག་གུང་ཁྲན་གཞུང་གི་སྲིད་དབང་གནས་མིན་ལ་ཐུག་ངེས་ཡིན་ཞིང་།རྒྱུ་མཚན་ནི་དམར་ཤོག་ཚོགས་པའི་སྲིད་དབང་དེ་ཁྲིམས་མཐུད་ཡིན་མིན་དཔལ་འབྱོར་གྱི་འཕེལ་འགྲིབ་ལ་ཐུག་ཡོད་པས་ཡིན།ཡིན་ན་ཡང་།རྒྱ་ནག་གི་ཡོད་ཚད་གུང་ཁྲན་གཞུང་གིས་བདག་འཛིན་བྱས་ཡོད་པས་སྲིད་དབང་མགོ་རྟིང་སློག་པའི་ཉེན་ཁ་བྱུང་མི་སྲིད་པར་སྙམ།